ཆུ་གློག་བཅད་པའི་ཉེས་ཆད་དེ་འདི་ལོའི་དགུན་སྟོད་ནས་ལག་བསྟར་མགོ་འཛུགས་བྱས་ཡོད་པ་དང་།ད་ལྟ་ཚོང་ཁང་དང་།ཟ་ཁང་།མགྲོན་ཁང་ཆུང་བ་ཁག་ཅིག་ལ་ཆུ་གློག་གི་མཐུན་རྐྱེན་བཅད་ནས་ཟླ་གཅིག་ཙམ་རེ་འགྲོ་བཞིན་ཡོད་ཀྱང་།ཆེ་ཁག་ལ་མུ་མཐུད་ཆུ་གློག་གི་མཐུན་རྐྱེན་སྦྱོར་གྱི་ཡོད་པ་མ་ཟད།ཉེས་ཆད་ཐག་གཅོད་ཟིན་ནའང་ཕྱིར་འགྱངས་གོ་སྐབས་སྤྲོད་ཀྱིན་ཡོད་པའི་སྐྱོན་བརྗོད་དང་།མགྲོན་ཁང་ཆེ་ཁག་གིས་སྣེ་ལེན་ཁང་དང་རླངས་འཁོར་འཇོག་སར་གཞུང་གིས་ཆོག་མཆན་མེད་པར་ཚོང་ཁང་འཛུགས་ཀྱི་ཡོད་ཀྱང་།གཞུང་ངོས་ནས་ཇུས་གཏོགས་བྱེད་ཀྱིན་མེད་ཚུལ་སོགས་ཀྱི་གླེང་རྙོག་ཡོང་གི་ཡོད་པ་དང་།དེ་མཚུངས་དྷ་རམ་ཀོ་ཊིའི་མགྲོན་ཁང་ཆེ་ཁག་ཅིག་ནང་གཞུང་ངོས་ནས་ཆུ་གློག་བཅད་ཡོད་ཀྱང་།མགྲོན་ཁང་དེ་དག་གི་ཁང་པ་ཉུང་ཤས་ཤིག་ནང་ཆུ་གློག་གི་མཐུན་རྐྱེན་སྤྲོད་ཀྱིན་ཡོད་སྐོར་བརྗོད་ཀྱི་འདུག